kardosdrur/scandi-wiki huggingface dataset:
Ellebladet bærmispel

Ellebladet bærmispel (Amelanchier alnifolia) er en stor og hårdfør løvfældende busk med spiselige blåbær-lignende frugter.

Udseende 
Busken bliver 2-3 m. høj og 2 m. bred. Den formerer sig ved at udsende rodskud. Blomster smukt i foråret og er moderat tolerant overfor frost. Frugterne er mørkeblå til lilla og modner som regel i sensommer.

Dyrkning 
Formeres gennem frø, som kræver 5 måneders stratificering. Plantes fra potter eller delte planter på efteråret. Tolererer de fleste jordtyper og let skygge. Hårdfør til zone 4. Frugterne kommer efter 2-3 år. Planten er selvfertil. Fugle elsker denne frugt, så fuglenet kan være nødvendigt.

Anvendelse 
Spises friske eller kogte. Moden plante yder årligt 4 kg frugt. Brug til syltetøj ved at koge let og bruge en si til at fjerne frøene. Planten tiltrækker bier og fremmer derved pollinering af andre frugttræer. Ellebladet bærmispel fungerer udmærket som levende hegn.

Sorter 
Især i Canada er der kultiveret flere sorter:

'Martin'. Blomstrer tidligt med store og velsmagende frugter.
'Northline'. Opadgående busk på 2 m høj og laver villigt rodskud. Frugter let pæreformede, store og søde.
'Regent'. Hårdfør busk på 1,2-2 m høj, sætter rodskud og meget produktiv. Rimelig smag, noget frø-agtig. Bærer frugt efter 2 år.
'Smoky'. Spredende busk, 2-2,5 m høj der bærer store, rød-lilla runde frugter 2-3 år efter plantning. Frugt er sød med rimelig smag, modner juli. Meget kulde- og tørkeresistent.
'Thiessen'. Lille rundt træ eller åben busk op til 5 m høj der laver moderate rodskud. Store frugter med rimelig smag og produktiv.

Eksterne henvisninger 

Bærmispel
Sølvgrå bøffelbær

Sølvgrå Bøffelbær (Shepherdia argentea) er en løvfældende busk med røde, spiselige bær. Den er hjemmehørende i det centrale og vestlige Nordamerika, fra det sydlige Canada (Alberta, Saskatchewan, Manitoba) til det nordlige Californien, Arizona og Mexico.

Udseende 
S. argentea vokser til mellem 2-6 m. høj. Bladene er ordnet i modsatte par (sjældent arrangeret anderledes), 2-6 cm lange, ovale og grønne, dækket med et fint sølvglinsende silkeagtige hår, mere tykt sølvfarvet nedenunder end foroven. 

Blomsterne er blegt gule. Frugten er i en stærk rød farve og 5 mm i diameter; den er spiselig og har en smule bitter smag. To sorter, Xanthocarpa og Goldeneye sætter gule frugter.

Hjemsted 
Arten er knyttet til lysåbne voksesteder med næringsfattig jordbund i de nordlige dele af USA og det sydlige Canada.Scotts Bluff National Monument er en nationalpark, som ligger i det vestlige Nebraska, USA. Den nærmeste by er Gering. Her findes en egentlig prærie, uvejsomme ødemarker, stejle klippeformationer og frodige dale langs North Platte River. Vegetationen består af nogle få træarter, et højt antal græsarter og en blanding af buske. Her findes arten sammen med bl.a. almindelig solsikke,Asclepias speciosa (en art af silkeplante), askebladet løn, blyantene, blå moskitogræs, gul fyr, guldribs, hvid stenkløver, hvidelm, kalkunfod, liden præriegræs, Opuntia polyacantha (en art af figenkaktus), præriehirse, rødask, Salix exigua (en art af pil), spinkel kambunke, trelappet sumak, trådbynke, virgibsk poppel og Yucca glauca (en art af palmelilje)

Dyrkning 
Ikke sart mht. jordtype, foretrækker sol. Plant fra potter i efteråret. Den kommer tidligt i vækst. Formeres gennem frø og kræver 3 måneders stratificering. Kræver meget lidt vedligeholdelse. Er hårdfør til zone 2 og tolererer delvis skygge. Er ikke selvfertil.

Anvendelse 
Sølvgrå Bøffelbær fungerer godt som levende hegn. Frugterne kan spises.

Medicinske virkninger 
I et studie indsamledes vilde bøffelbær i North Dakota og South Dakota, USA, hvorefter en undersøgelse viste højt indhold af lycopen, en antioxidant der lader til at mindske risikoen for bestemte typer kræft.

Noter

Eksterne henvisninger 

Bøffelbær
Cykelbanen i Horsens

Cykelbanen i Horsens var en 400 meter lang udendørs væddeløbsbane som blev anlagt 1896 og lukket 1904. Banen som var en Jyllands første cementcykelbane var anlagt uden for byen bag traktørstedet Sølyst.
Fra 1902 benyttedes den også til motorcykelkørsel, indtil den blev nedlagt i 1904, da en tiltrængt reparation måtte opgives.

Kilde 

Cykelbaner i Danmark
Sport i Horsens
Etableret i 1896
Bernhard Kellermann

Bernhard Kellermann (født 4. marts 1879 i Fürth, død  17. oktober 1951 i Klein Glienicke ved Potsdam) var en tysk forfatter.

Kellermann levede en tid i Rom og var derefter bosat dels i München, dels i Berlin. Han besøgte også Danmark og lærte danske forfattere at kende. Han har udgivet romanerne: Yesler und Lie (1904), Ingeborg, Der Tor, Das Meer og Der Tunnel, af hvilke de sidste er oversatte på dansk, fremdeles Ein Spaziergang in Japan og Sassayo Yassa. I 1920 udgav han den store roman Der neunte November, der året efter blev oversat på dansk, en 
fængslende og levende skildring af den tyske revolution i 1918. Kellermann er en ypperlig fortæller, der stiller figurer og begivenheder i skarpt relief og formår at vække både spænding og medfølelse.

Kilder 

 

Romanforfattere fra Tyskland
Tysksprogede forfattere
Tyskere i 1800-tallet
Tyskere i 1900-tallet
Caroline Kellermann

Caroline Vilhelmine Kellermann, født Fjeldsted, (26. februar 1821 i København–20. maj 1881 sammesteds) var en dansk balletdanserinde.

Kilder 

 

Ballerinaer fra Danmark
Balletdansere fra Danmark
Danskere i 1800-tallet
Personer fra København
Christian Kellermann

Christian Laurentz Kellermann (27. januar 1815 i Randers–3. december 1866 i København) var en dansk violoncelvirtuos.

Kilder 

 

Cellister fra Danmark
Danskere i 1800-tallet
François-Christophe Kellermann

François-Christophe Kellermann, hertug af Valmy (født 28. maj 1735 i Strasbourg, død 23. september 1820 i Paris) var marskal af Frankrig. Han var far til François-Étienne Kellermann.

Kilder 
 

Marskaller af Frankrig
Franskmænd i 1700-tallet
Franskmænd i 1800-tallet
Storkors af Æreslegionen
François-Étienne Kellermann

François-Étienne Kellermann, hertug af Valmy (født 7. august 1770 i Metz, død 2. juni 1835 i Paris) var en fransk ryttergeneral. Han var søn af François-Christophe Kellermann.

Kilder 
 

Generaler fra Frankrig
Franskmænd i 1700-tallet
Franskmænd i 1800-tallet
Storkors af Æreslegionen
Dan Uzan

Dan Uzan (født 2. juni 1977, død 15. februar 2015 i København) var en dansk-jødisk basketballspiller, fodboldspiller, cand.polit. og dørmand ved Synagogen i Krystalgade. Han blev myrdet ved skuddramaerne i København den 14. og 15. februar 2015 af en dansk-palæstinensisk terrorist.

Baggrund og karriere 

Hans forældre er af dansk og israelsk oprindelse, moderen er dansk og faderen er israelsk. Dan Uzan voksede op i Hvidovre og havde en ældre søster. Han gik i den jødiske skole, Carolineskolen, i København. Dan Uzan var uddannet cand. polit. fra Københavns Universitet. Han arbejdede for flyselskabet SAS og Tiger-kæden. Han var en aktiv sportsmand og spillede både fodbold og basketball.

Karriere som sportsmand 

Dan Uzan var 205 cm høj og spillede basketball fra 1996 med Hørsholm 79ers, og fra 2010 spillede han for klubbens veteranhold, som kaldes Høbas. 

Uzan spillede i mange år fodbold som målmand for den jødiske klub Hakoah. Han deltog fem gange i det internationale jødiske sportsstævne, Maccabiaden.

Dræbt i attentat 

Dan Uzan var 37 år gammel, da han natten mellem 14. og 15. februar 2015 holdt vagt ved et kulturhus bag ved Københavns Synagoge i Krystalgade i København.
Tidligere på dagen 14. februar havde et skudattentat fundet sted mod Kulturhuset Krudttønden på Østerbro, hvor en civil mand, Finn Nørgaard, mistede livet og tre politifolk blev såret.
Omkring klokken 00.30 kom gerningsmanden til synagogen og forsøgte at komme ind i bygningen, hvor omkring 80 personer var samlet til en Bat Mitzva for en ung jødisk pige. Gerningsmanden, den 22-årige Omar Abdel Hamid El-Hussein, dræbte Dan Uzan ved at skyde ham i hovedet. To politifolk blev også ramt af skud i arme og ben, men var udenfor livsfare. 
Gerningsmanden blev selv dræbt ca. fire timer senere i en skudveksling med Politiets Aktionsstyrke. 

Efter attentatet blev Dan Uzan hædret som en helt, fordi han formodentlig var med til at forhindre, at et massemord blev udført på personerne, som var inde i bygningen.

Begravelsen 
Dan Uzan blev begravet 18. februar 2015. Flere hundrede fulgte ham, bl.a. deltog Danmarks daværende statsminister, Helle Thorning-Schmidt og justitsminister Mette Frederiksen. Han blev begravet på Mosaisk Vestre Begravelsesplads.

Hæder 

 Uzan blev i 2015 hædret posthumt af den franske stat med æresmedaljen Médaille du Courage.
 Berlingske kårede ham til Årets Dansker for 2015, hvilket statsminister Lars Løkke Rasmussen nævnte i sin nytårstale 1. januar 2016.
 29. maj 2016 overrakte Folketingets formand, Pia Kjærsgaard, Folketingets Hæderspris til Finn Nørgaard Foreningen og Dan Uzans Mindefond.

Referencer

Eksterne henvisninger 
 

Jøder fra Danmark
Basketballspillere fra Danmark
Fodboldspillere fra Danmark
Personer fra København
Personer dræbt i attentat
Årets Dansker
Halv windsorknude

Halv windsorknude nogle gange blot halv windsor eller enkelt windsorknude er en måde at binde et slips. Den er er større end four-in-hand og Prattknuden, men mindre, og mere asymmetrisk end windsorknuden, som bindes på næsten samme måde.
Den fungerer godt med høje skjortekraver.

Ifølge The 85 Ways to Tie a Tie (Thomas Fink og Yong Mao) bindes knuden som følger:

 Li Ro Ci Lo Ri Co T (knot 7)

En almindelig variation af knuden er:

 Li Ro Ci Ro Li Co T  (knot 8).

Den første variation er selvudløsende, mens den anden ikke er det.

Se også 
Slips
Orientalsk knude – en mindre kendt, men lidt simplere knude
Four-in-hand – en mindre og meget udbredt knude
Windsorknude – en mere symmetrisk lidt bredere knude
Liste over slipseknuder

Referencer

Eksterne henvisninger 

Slips
William Harrison Ainsworth

William Harrison Ainsworth, (født 4. februar 1805 - 3. januar 1882) var en britisk forfatter.

Han var en tidlig mentor til Charles Dickens.

Bibliografi 
 
Hans mest berømte værk var Rookwood og The Lancashire Witches.

Referencer

Eksterne henvisninger 

 
 

Forfattere fra England
Theftie

Theftie er betegnelsen for et billede, som man kan få en stjålet mobiltelefon til at tage af den person, der aktuelt holder den i hånden. Ordet stammer fra engelsk og er sammensat af ordet thief () og selfie, der er betegnelsen for et billede, man tager af sig selv med sin mobiltelefon. Flere antivirus firmaer tilbyder det som en del af deres pakker.

Eksterne henvisninger
 To Catch a Phone Thief, Take a 'Theftie' 

Fotografi
Ord og vendinger
Samtgemeinde Niedernwöhren

Samtgemeinde Niedernwöhren er en Samtgemeinde med seks kommuner og knap 8.200 indbyggere (2013), i den nordvestlige del af Landkreis Schaumburg, i den nordlige del af den tyske delstat Niedersachsen. Samtgemeindens administration ligger i byen Niedernwöhren.

Geografi 
Mittellandkanalen går gennem samtgemeinden.

Nabokommuner 
Samtgemeinde Niedernwöhren grænser mod vest til byen Petershagen i Kreis Minden-Lübbecke,
mod nord ligger byen Rehburg-Loccum (Landkreis Nienburg/Weser) og Samtgemeinde Sachsenhagen.
Mod øst ligger Samtgemeinde Lindhorst og landkreisens administrationsby Stadthagen;
Mod syd ligger Samtgemeinde Nienstädt und Bückeburg.

Inddeling 
Samtgemeinde Niedernwöhren blev oprettet ved områdereformen 1. marts 1974, og består af kommunerne
 Lauenhagen med bydelen Hülshagen (9,73 / 1.470)
 Meerbeck med bydelene Volksdorf og Kuckshagen (13,09 / 2.098)
 Niedernwöhren * (11,06 / 2.012)
 Nordsehl (5,97 / 827)
 Pollhagen (12,87 / 1.239)
 Wiedensahl (11,70 / 1.066)
(areal i km² og indbyggertal pr. 31. december 2005)

Den tidligere selvstændige kommune Nordsehl blev delt, så den sydlige del blev indlemmet i byen Stadthagen som bydelen Brandenburg.

Eksterne kilder/henvisninger 

 Samtgemeindens websted
 Befolkning 31. december 2013 (Tabel K1020014) Landesbetrieb für Statistik und Kommunikationstechnologie Niedersachsen, 102 Bevölkerung - Basis Zensus 2011. Tysk hjælpeside til statistikken
G.B. Weygaard

Hans Peter Georg Blicher Weygaard (19. februar 1875 - 1933) var en dansk politiker, som repræsenterede Socialdemokraterne i Københavns Borgerrepræsentation og Folketinget siden 1924. Ved hans død var han inspektør ved Rodeforvaltningen i København.

Waygaard var født i Store Lyngby ved Arresø, hans forældre var gårdmanden Hans Andersen og Karoline Hansen. Han blev uddannet som skomager og arbejdede ved landbruget frem til han i 1900 blev ansat af Københavns kommune, og siden 1922 skatteinspektør. Mellem 1910-12 og fra 1917 til 1932 var han medlem af Københavns Borgerrepræsentation, og i 1924 blev han i Roskilde valgt til Folketinget.

Fra 1919 var han formand for den største statsanerkendte sygekasse Fremtiden, og spillede derigennem en ledende skikkelse i sygekassebevægelsen. Han skrev i 1923 i forbindelse med Fremtidens 25års jubilæum "Sygekassen Fremtiden 1898", der handler om dens historie.

Weygaard blev om aften den 4. april 1933 fundet død efter han havde begået selvmord ved Øresundskysten, ved siden af hans lig lå en revolver. Han havde året forinden trukket sig tilbage fra det politiske liv af helbredshensyn.

Referencer 

Folketingsmedlemmer i 1920'erne
Folketingsmedlemmer i 1930'erne
Medlemmer af Københavns Borgerrepræsentation i 1900-tallet
Medlemmer af Københavns Borgerrepræsentation fra Socialdemokraterne
Tidligere folketingsmedlemmer fra Socialdemokraterne
Steppeulven (film)

Steppeulven også kendt som Itsi Bitsi  er en dansk biografisk dramafilm instrueret af Ole Christian Madsen. Steppeulven handler om Eik Skaløe, forsangeren i det legendariske danske rockband Steppeulvene, og hans store kærlighed Iben Nagel Rasmussen.

Medvirkende 
 Joachim Fjelstrup som Eik Skaløe
 Marie Tourell Søderberg som Iben Nagel Rasmussen
 Christian Gade Bjerrum som Christian
 Johannes Nymark som Henrik
 Jakob Randrup som Stig Møller
 Ola Rapace som Vincent
 Julia Ragnarsson som Majbritt
 Anette Støvelbæk som Eiks mor
 Thure Lindhardt som Eiks far
 Nicholas Aagaard Knudsen som Søren Seirup

Referencer

Eksterne henvisninger 
 

Danske film fra 2015
Dramafilm fra Danmark
Film fra Danmark (administrationskategori)
Johan Georg 2. af Sachsen

Johan Georg 2. af Sachsen (; 31. maj 1613 – 22. august 1680) var kurfyrste af Sachsen fra 1656 til 1680. Han tilhørte den albertinske linje af Huset Wettin. Han efterfulgte sin far Johan Georg 1. som kurfyrste og blev efterfulgt af sin søn Johan Georg 3..

I sin politik var han orienteret mod Frankrig. Han begyndte at anlægge Dresdens berømte samlinger.

Henvisninger 

Kurfyrster af Sachsen
Albertinske linje af Huset Wettin
Personer fra Dresden
Pilebladet pære

 
Pilebladet pære (Pyrus salicifolia) er et mellemstort, løvfældende træ med en stivgrenet, afrundet krone. Bladene er pileagtige og grålige med hvid underside. Blomsterne er hvide og pærerne er - selv ved modenhed - uspiselige. På grund af det egenartede, grå løv og en meget rig blomstring, bruges træet en del i haver og parker.

Kendetegn 
Pilebladet pære er et mellemstort, løvfældende træ med en stivgrenet, afrundet krone og overhængende grene. Barken er først lysegrå og tæt håret, men snart bliver den hårløs og mørkere grå. Gamle grene og stammen kan få en bark, som er grå og opsprækkende i smalle furer. Knopperne er spedtstillede, grå og buttet kegleformede. Bladene er pileagtige, dvs. smalt elliptiske med fint takket rand. Oversiden er grå, men senere mat mørkegrøn, mens undersiden er lysegrå eller næsten hvid. Høstfarven er gulgrå. Blomstringen foregår i april-maj, hvor man finder blomsterne siddende samlet i små halvskærme på krogede dværgskud. De enkelte blomster er 5-tallige og regelmæssige med hvide kronblade. Frugterne er stenhårde, runde pærer.

Rodsystemet er højtliggende og vidt udbredt. Frugterne er hårde og smagen er sammensnerpende. Træet er meget sårbart overfor Ildsot, en dødelig bakteriesygdom.

Træer bliver ca. 10 m i højden og nogenlunde det samme i kronediameter, men under dyrkning i Nordeuropa dog ofte kun det halve. Årstilvæksten er ca. 20 cm både i højden og bredden

Hjemsted 
Pilebladet pære hører naturligt hjemme i Mellemøsten (Iran), Tyrkiet og Kaukasus (Armenien og Aserbajdsjan). Alle steder er træet knyttet til lysåbne voksesteder på varm og tør, veldrænet bund. I Noravankdalen, som ligger ca. 75 km sydøst for Yerevan, Armenien, findes skove med stor diversitet. Her vokser arten sammen med bl.a. abrikos, ahorn, almindelig figen, almindelig pære, valnød, armensk eg, dunbirk, fuglekirsebær, granatæble, havtorn, hvid morbær, hvid poppel, hvidpil, kaukasisk nældetræ, kvæde, mandel, navr, nordmannsgran, orientalsk bøg, parykbusk, pære (flere arter), smalbladet sølvblad, sort poppel, spidsløn, tatarisk løn og weichseltræ

Anvendelse 
Pilebladet pære er meget tørketålende, og desuden har arten et usædvanligt, gråt løv. Sammen med en meget rig blomstring har det medført, at træet ofte bliver brugt i havepartier med den grå farve som tema.

Galleri

Note 

 

 
Hvide blomster
Træer
Haveplanter
Tørketålende planter
Pære
DM i ishockey for kvinder

Danmarksmesterskabet i ishockey for kvindelige klubhold er afviklet siden sæsonen 1989-90, og mesterskabet arrangeres af Danmarks Ishockey Union.

Medaljevindere

Medaljetabel

Sæsoner

Kilder / eksterne henvisninger 
 Michael Søvsø: Fra pionerånd til verdensklasse – Danmarks Ishockey Union i 60 år (2009)
 Hvem Hvad Hvor 1995, 1996, 1997, 2000, 2001, 2002, 2004.
 Politiken, 20. marts 1995, 4. marts 1996, 9. marts 1998, 18. marts 2002, 8. marts 2004
 DIU Stats - DM for kvinder 2005 
 DIU Stats - DM for kvinder 2006 
 DIU Stats - DM for kvinder 2007 
 DIU Stats - DM for kvinder 2008 
 DIU Stats - DM for kvinder 2009 
 DIU Stats - DM-kval. for kvinder 2010 
 DIU Stats - DM-playoff for kvinder 2010 
 DIU Stats - DM for kvinder 2011 
 DIU Stats - DM for kvinder 2012 
 DIU Stats - DM for kvinder 2013 
 DIU Stats - DM-finaler for kvinder 2014 
 DIU Stats - DM-finaler for kvinder 2015 
 DIU Stats - DM-finaler for kvinder 2021
 DIU Stats - Kvindeligaen - Slutspil 2022
 DIU Stats - Kvindeligaen - Playoff 2023

Noter 

 
Etableret i 1989
Nadav Guedj

Nadav Guedj (født den 2. november 1998 i Paris) er en israelsk sanger. Han vandt den 17. februar 2015 talentshowet הכוכב הבא (Den næste stjerne), som samtidig fungerede som forhåndsudvælgelse til Eurovision Song Contest 2015 i Wien. Den 26. februar meddelte tv-stationen IBA, at Guedj skal fremføre sangen "Golden Boy", som er skrevet af Doron Medali.

Noter 

Sangere fra Israel
Israels Eurovision Song Contest-deltagere
Deltagere ved Eurovision Song Contest 2015
Tommaso Traetta

Tommaso Michele Francesco Saverio Traetta (født 30. marts 1727 i Bitonto ved Bari, død 6. april 1779 i Venezia) var en italiensk komponist af den napolitanske skole.

Biografi 
Traetta var elev af Durante og blev straks efter sin første succes med operaen Farnace (1751) en af samtidens mest yndede operakomponister, der snart havde fuldt op at gøre med at tilfredsstillede de bestillinger, der tilflød ham ikke blot fra Italien, men også fra udlandet. En tid lang levede han som den russiske kejserinde Katarina den Stores hofkomponist i Sankt Petersborg, senere kom han til London. Traetta hørte i sin italienerperiode til de mest kendte og yndede navne; hans musik har et mere energisk og kraftigt sving end de fleste samtidiges, og han besad udpræget scenisk sans. Hans omtrent 40 operaer og kirkeværker undtagen hans Stabat Mater er nu glemt.

Kilder 
 

Operakomponister fra Italien
Kirkemusikkomponister
Italienere i 1700-tallet
Lauenhagen

Lauenhagen er en by og kommune i det nordvestlige Tyskland med  indbyggere (), beliggende i den østlige del af Samtgemeinde Niedernwöhren i den nordlige del af Landkreis Schaumburg. Denne landkreis ligger i den nordlige del af delstaten Niedersachsen.

Geografi 
Lauenhagen er beliggende omkring 30 km vest for Hannover. Landkreisens administrationsby Stadthagen ligger ca. 4 km mod syd, mens Mittellandkanalen krydser områdetI den nordlige ende af kommunen. Nabokommuner er (med uret fra nord): Byen Sachsenhagen, kommunen Lüdersfeld, byen Stadthagen samt kommunerne Nordsehl og Pollhagen.

I kommunen ligger, ud over Lauenhagen, landsbyen Hülshagen.

Eksterne kilder/henvisninger 

 Kommunens websted
 Befolkning 31. december 2013 (Tabel K1020014) Landesbetrieb für Statistik und Kommunikationstechnologie Niedersachsen, 102 Bevölkerung - Basis Zensus 2011. Tysk hjælpeside til statistikken

Kommuner i Niedersachsen
Byer i Niedersachsen
Byer i Kreis Schaumburg
August Wilhelmj

August Emil Daniel Ferdinand Wilhelmj (født 21. september 1845 i Usingen, død 22. januar 1908 i London) var en tysk violinvirtuos.

Wilhelmj studerede violin under Ferdinand David i Leipzig, teori hos Moritz Hauptmann, Ernst Friedrich Richter og Joachim Raff. Hans fuldendte teknik, i forbindelse med en sjælden stor og klangskøn tone, genialitet i opfattelse og gengivelse, stillede ham i række med de første violinister. Som sådan blev han fejret på vidtstrakte koncertrejser, der førte ham over så godt som hele jordkloden; Skandinavien besøgte Wilhelmj 1871 og 1885. I 1876 var han koncertmester ved festspillene i Bayreuth; en tid lang ledede Wilhelmj en højskole for violinspil i Biebrich am Rhein, senere bosatte han sig i Blasewitz ved Dresden, og 1894 fik han ansættelse ved Guildhall School of Music i London.

Kilder

Eksterne henvisninger 
 

Violinister fra Tyskland
Tyskere i 1800-tallet
Antonio Sacchini

Antonio Maria Gasparo Gioacchino Sacchini (født 14. juni 1730 i Firenze, død 6. oktober 1786 i Paris) var en italiensk komponist.

Sacchini voksede op i Napoli, hvor hans talent opdagedes af Durante, der blev Sacchinis lærer i komposition, samtidig med at denne uddannede sig i violinspil. Sacchini skrev oprindelig intermezzoer og operaer for mindre napolitanske scener, kom derefter til Rom og Venedig og fik med held en række operaer opført. I 1771 forlod han Italien og drog efter ophold i sydtyske byer til London, hvor hans operaer også fulgtes af held, medens Sacchini på grund af ødselt levned kom i gæld og måtte flygte til Paris (1782). Her lod han sine operaer opføre i fransk bearbejdelse (særlig yndet blev Renaud) og skrev to ny operaer: Dardarius og — Sacchinis hovedværk — Oedipe à Colone. Sacchini har foruden operaer skrevet en del kirkelige værker, derunder oratorier, og adskillig kammermusik. Sacchini hører til den napolitanske skole. Hans operaer udmærker sig ikke blot ved melodirigdom, men tillige ved en enkel patos, som ikke var almindelig hos datidige napolitanere, og en omhyggelig og fin orkestration. Sacchini kom til Paris under efterdønningerne af den Gluck-Piccinniske strid, betragtedes oprindelig som italienerens allierede, men optog så meget af Glucks Stil, at han nærmest stod mellem partierne. Oedipe à Colone fulgte Glucks operaer i den store operas publikums gunst.

Kilder

Eksterne henvisninger 

 

Komponister fra Italien
Violinister fra Italien
Italienere i 1700-tallet
Charles Montagu Doughty

Charles Montagu Doughty (født 19. august 1843 i Theberton Hall, Suffolk, død 20. januar 1926 i Sissinghurst, Kent) var en engelsk opdagelsesrejsende i Arabien. 

Doughty studerede naturvidenskab og foretog dernæst en længere rejse til Centralarabien. Hans ekspedition blev særlig betydningsfuld ved fremdragelsen af en hel række nye, hidtil ukendte indskrifter, og hans værk: Travels in Arabia Deserta (2 bind, 1888) er i det hele rigt på geografiske, naturvidenskabelige og arkæologiske iagttagelser.

Kilder

Eksterne henvisninger 
 

Opdagelsesrejsende fra Storbritannien
Faglitterære forfattere fra England
Engelsksprogede forfattere
Briter i 1800-tallet
Briter i 1900-tallet